CELEX: C2004/262/99
Language: da
Date: 2004-10-23 00:00:00
Title: Sag T-342/04: Sag anlagt den 9. august 2004 af Herta Adam mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/54
            
         Sag anlagt den 9. august 2004 af Herta Adam mod Kommissionen for De Europæiske Fællesskaber
   (Sag T-342/04)
   (2004/C 262/99)
   Processprog: fransk
   Ved De Europæiske Fællesskabers Ret i Første Instans er der den 9. august 2004 anlagt sag mod Kommissionen for De Europæiske Fællesskaber af Herta Adam, Bruxelles, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens afslag på tildeling af det i artikel 4, stk. 1, litra a), i vedtægtens bilag VII fastsatte udlandstillæg til sagsøgeren.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for sit søgsmål gjort gældende, at artikel 4 i vedtægtens bilag VII er tilsidesat derved, at den periode, hvorunder hun arbejdede ved repræsentationen for en tysk delstat i Bruxelles ikke af Kommissionen betragtes som et tilfælde, hvor der er gjort tjeneste for en anden stat. Sagsøgeren har desuden anført, at der er sket tilsidesættelse af ligebehandlingsprincippet.